Nagdakula si Grey sa mayaman asin may pamilya na igwang progresibong kaisipan sa politika na nagtabang saiya para magkaigwang makusog na budhi asin relihiyosong pagtubod. Napangagom niya si George Butler, sarong banal na Anglikano asin maestro, igwa sindang apat na aki, na kung saen si Eva na bunso, nagadan kan pagkahulog sa palababahan. An pagkagadan kaini nag pangyari na magtutok sya sa emosyon asin pagtabang sa iba, puon sa mga nakaistar sa trabahuhan. Nagpuon man siya magkampanya sa karapatan kan mga kababaihan sa British law. Kan 1869,nagbali siya sa kampanya sa pag-uurong kan Contagious Diseases Acts,batas na nagkokontrol nin pagkalat nin helang na napapasa sa pakikipagtalik —partikular na sa British Army asin Royal Navy—paagi sa pagwersa sa mga prostitute na magpa- eksamin, proseso ma inaapod niyang kirurhiko o panggagahasa na bakal. An kampanya naging matrayumpo kan 1886 sa pagkawara kan batas. Siya man an nagmukna kan International Abolitionist Federation,sarong dakulang organisasyon sa Europa na nilalaban an kaagid na sistema.